alexandrainst/scandi-wiki huggingface dataset:
Parisavtalene

Parisavtalene var et avtaleverk inngått mellom på den ene side  Forbundsrepublikken Tyskland som den gang var geografisk begrenset til Vest-Tyskland, og på den annen side USA, Storbritannia og Frankrike. Landet gjenvant ved avtalene sin suverenitet, og de åpnet for landets medlemskap i NATO og Vestunionen. Avtalene la grunnlaget for den vesteuropeiske etterkrigsordning. De ble inngått i 1954 og trådte i kraft i 1955.   

Avtaleverkets hovedelementer var 
 Avtalen mellom Forbundsrepublikken Tyskland og de tre maktene (Tysklandsavtalen) opprinnelig inngått i 1952.
 Protokoll for avslutning av okkupasjonsstatuttet i Forbundsrepublikken Tyskland, 
 Finansavtale mellom Forbundsrepublikken Tyskland og de tre maktene, 
 Avtale for regulering av særlige spørsmål oppstått ved krig og okkupasjon (Overgangsavtalen), 
 Avtale om stasjonering av fremmede stridskrefter i Forbundsrepublikken Tyskland, og  
 Avtale om rettigheter og plikter for fremmede stridskrefter og deres personell i Forbundsrepublikken Tyskland. 
Parisavtalene ble underskrevet 23. oktober 1954, og trådte i kraft 5. og 9. mai 1955.  

Avtaleverket opphevet okkupasjonsstatuttet som gjaldt for Forbundsrepublikken Tyskland. Landet hadde dermed gjenvunnet sin suverenitet, med enkelte begrensninger. Disse begrensningene lå blant annet i at Vestmaktene beholdt tropper i landet, videre gjaldt det regler om begrensninger i forbundsrepublikkens rett til opprustning, og landet kunne ikke ha atomvåpen. Avtaleverket åpnet for at landet kunne bli medlem av NATO og Vestunionen. 

Formelt ble Parisavtalene opphevet ved ikrafttredelsen av to-pluss-fire-avtalen i 1991.

Den europeiske unions historie

Referanser 

Tysklands historie (1945–1990)
1954 i Tyskland
1955 i Tyskland
ASL Airlines Hungary

ASL Airlines Hungary er et fraktflyselskap fra Ungarn. Det driver fraktcharterflyginger. Hovedkontoret ligger i Budapest og hovedbasen er Budapest Liszt Ferenc internasjonale lufthavn.

Historie 

Selskapet blei oppretta i 1991. Det hadde opprinnelig navnet NAWA Air Transport. I 1993 kjøpte Farner Air Transport fra Sveits selskapet og det endra navn til Farner Air Transport Hungary. Begge selskapa var eid av ASL Aviation Group og i 2005 døpte det om fire av sine flyselskap i Irland, Frankrike, Sveits og Ungarn. Det ungarske selskapet blei da til ASL Airlines Hungary, mens de andre fikk navna ASL Airlines Ireland, ASL Airlines France og ASL Airlines Switzerland. I samme gruppa finnes også ASL Airlines Belgium, ASL Airlines Spain, K-Mile Air i Thailand og Quikjet Airlines i India.

Flyflåte 
Flyflåten til ASL Airlines Hungary består av Boeing 737-400.

Referanser

Eksterne lenker 

ASL Airlines Hungarys offisielle nettsted

Flyselskaper etablert i 1991
Ungarske flyselskaper
Provinsen Tierra Firme

Provinsen Tierra Firme («fastlandsprovinsen») var en del av de spanske besittelsene i Amerika etter conquistadorenes erobring. Tierra Firme var da ment som en kontrast til øyene. 

Alonso de Ojeda og Diego de Nicuesa fikk i 1509 oppdraget med å kolonisere områdene mellom vestsiden av Urabábukta og Cabo de la Vela, og vestover til Cabo Gracias a Dios i dagens Honduras. Den vestligste delen fikk navnet Tierra Firme. Andre provinser i denne regionen i løpet av denne epoken var Nueva Andalucia og Veragua eller Castilla del Oro. Den viktigste byen i Tierra Firme var Santa Maria La Antigua del Darién, nå Darién i Panama. 
Ideen var å skape en enhetlig administrativ organisasjon lik Nueva España (Mexico), i nærheten av Kongeriket Guatemala.

Tierra Firme senere fikk kontroll over andre territorier: Isla de Santiago (nå Jamaica) Cayman Islands; Roncador, Quitasueño, og Providencia og andre øyer som nå er en del av Colombia; og områder som i dag utgjør Costa Rica og Nicaragua.

Referanser 

1510-årene i Nord-Amerika
1520-årene i Nord-Amerika
1520-årene i Sør-Amerika
1530-årene i Nord-Amerika
1530-årene i Sør-Amerika
1500-tallet i Nord-Amerika
1500-tallet i Sør-Amerika
Tidligere spanske kolonier
Tidligere monarki i Sør-Amerika
Honduras' historie
Pueblo Soberano

Pueblo Soberano () er et politisk parti på Curaçao. Det ble stiftet i 2005.

Valgresultater

Referanser 

Politiske partier på Curaçao
Politiske partier etablert i 2005
Partido MAN

Partido MAN er et politisk parti på Curaçao. Det ble stiftet i 1971. Partiet regnes som sosialdemokratisk.

Referanser 

Politiske partier på Curaçao
Politiske partier etablert i 1971
Partido Nashonal di Pueblo

Partido Nashonal di Pueblo () er et politisk parti på Curaçao, som ble stiftet 19. april 1948. Partiet beskriver seg selv som kristendemokratisk.

Valgresultater

Referanser 

Politiske partier på Curaçao
Politiske partier etablert i 1948
Amandaprisen 2017

Amandaprisen 2017 var den 33. utdelingen av Amandaprisen. Utdelingen fant sted 19. august 2017 i forbindelse med den 45. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2016 til 30. juni 2017.

Kategoriinndelingen var uendret fra de foregående årene, og det ble delt ut priser i 20 kategorier. Filmen Kongens nei vant åtte priser, blant annet prisen for beste norske kinofilm, og ble dermed mestvinnende film med en pris mer enn Max Manus i 2009. 

De nominerte ble offentliggjort den 21. juni 2017 av juryleder Erlend Loe. Det var totalt 33 påmeldte filmer, av dem var 12 dokumentarfilmer og 8 barnefilmer. Kongens nei fikk flest nominasjoner med 13, inkludert nominasjonen til Folkets Amanda. 13 filmer var kvalifisert til nominasjon i publikumsprisen Folkets Amanda som dette året ble arrangert på TV 2s nettsider. Av disse gikk tre videre til finalerunden.

Etter noen år med todelt utdeling, ble alle prisene delt ut i en felles utdeling i Scandic Maritim Hall. Utdelingen ble overført på TV 2 og ledet av Pia Tjelta. TV-sendingen ble produsert av Rubicon TV og hadde 264.000 seere.

Vinnere og nominerte 
Vinnere står først i tabellen og er merket med fet skrift.

Referanser

Kilder
Partido Antia Restruktura

Partido Alternativa Real (PAR, også kalt Partido PAR) er et politisk parti på Curaçao. Det ble stiftet i 1993 som Partido Antiá Restrukturá (). Fra oktober 2016 har partiet stilt til valg med navnet Partido Alternativa Real. Partiet ledes av Eugene Rhuggenaath, som ble statsminister etter valget i 2017. 

Partiet omtales som liberalt.

Referanser

Eksterne lenker
Offisielt nettsted 

Politiske partier på Curaçao
Politiske partier etablert i 1993
Golfreglene

Golfreglene (Rules of golf) er et sett regler og definisjoner utformet av golfsportens to styrende organer, United States Golf Association (USGA) i USA og Mexico, og Royal & Ancient Golf Club of St. Andrews (R&A) i resten av verden. Reglene revideres hvert fjerde år, sist i 2016. En omfattende omstrukturering av golfreglene vil komme i 2019.

Bakgrunn
Den første kjente nedtegnelsen av et sett golfbestemmelser stammer fra 1744. Før en turnering i Leith utenfor Edinburgh, skrev klubben Gentlemen Golfers of Leith ned tretten regler, Articles and Laws in Playing at Golf. Denne klubben skiftet seinere navn til Honourable Company of Edinburgh Golfers. Klubbens neste regelrevisjon kom 1775. I mellomtiden hadde Society of St. Andrews Golfers gitt ut sine egne regler. Denne klubben, som seinere skulle bli Royal and Ancient Golf Club of St. Andrews, skrev ned sine første golfregler i 1754. I tillegg kom andre golfklubber ut med egne regler. Etter hvert var det likevel Royal and Ancient (R&A) og Honourable Company som ble klubbene de andre så til når det kom til golfregler. Først i september 1899 ble det utgitt et regelsett i Storbritannia som alle klubbene kunne forholde seg til, og det ble utgitt av R&A.

I USA ble The Amateur Golf Associaion of the United States stiftet desember 1894, men allerede påfølgende februar ble navnet endret til United States Golf Association. I 1897 hadde et regelutvalg kommet til at USGA skulle følge R&As 1891-revisjon med regeltolkninger av en eksekutivkomité i USGA.

Fra revisjonen i 1984 har golfreglene bestått av 34 regler. I revisjonen av regelboken som gjelder fra 2019, er antallet regler redusert til 24.

Norges Golfforbund står for håndhevingen av golfreglene i Norge. Den første norske oversettelsen kom i 1988

Referanser

Litteratur
Chapman, Kenneth G.:The Rules of the Green. United States Golf Association, Triumph Books 1997. ISBN 1-57243-173-3

Eksterne lenker
1992-utgaven av Golfreglene oversatt til norsk. Nasjonalbibliotekets nettsted nb.no
Golfreglene etter revisjonen i 2016 på norsk og engelsk
Nettstedet Ruleshistory.com viser utviklingen av reglene fra 1800-tallet til 2016

Golf
Ceph

Ceph er en fri og åpen plattform for datalager som implementerer objektbasert lagring på en enkel distribuert dataklynge, og som sørger for grensesnitt for objekter, blokker og datafiler. Ceph har til hensikt å skape et distribuert miljø uten et enkelt feilpunkt, som er skalerbar til exabyte-nivå og som er fritt tilgjengelig. Ceph finnes for Linux og FreeBSD.

Siste versjon er 11.2.0 som ble lansert 20. januar 2017.

Eksterne lenker
 Hjemmeside
 Red Hat Ceph Storage

Linuxkjernens distribuerte filsystemer
Red Hat
Programvare for Fedora
Programvare for Red Hat Enterprise Linux
FreeBSD
Tambú

Tambú er en musikkform med trommer og dans som finnes på Aruba, Bonaire og Curaçao i de nederlandske antillene. På Bonaire er musikken også kjent som bari. På Curaçao er tambú en viktig del av øyas kultur, og er ledsaget av instrumenter som wiri, agan og triangel. Ordet tambu stammer fra det spanske ordet for tromme, tambor.

Begrepet tambu kan brukes både om den lille tromma som brukes, om dansen, og om arrangementene hvor dans og musikk utøves. I moderne tambu er tekstene vanligvis på papiamento. Rytmen er komplisert og består av to ulike typer slag som veksler; sla habri og sla será, åpne og lukkede slag. Det er to typer tambumusikk; telele, som er en lang, langsomt stigende og fallende melodi, og egentlig tambu med raskere tempo.

Referanser 

Kultur på Aruba
Curaçao 
Bonaire
Kvadrilje

Kvadrilje er en dans for to, fire eller flere par; og musikken som hører til dansen. Dansen omfatter som regel fem turer av  kontradans, og musikken fem deler i 2/4 eller 6/8 takt. Den var særlig utbredt på 1800-tallet, og bredte seg til store deler av verdenen.

Kvadriljen oppsto trolig på 1700-tallet i Frankrike. Det franske navnet quadrille viste opprinnelig til en gruppe soldater og senere en gruppe hester og ryttere som red i formasjon i en turnering eller liknende. I dag finnes fremdeles rideøvinga kvadrilje. Ordet kommer fra spansk og betyr 'gruppe på fire'. Det er avledet av cuadro, 'kvadrat'.

Referanser 

Folkedans
Sindre Hesstvedt

Sindre Hesstvedt (født 21. september 1905, død 1. februar 1989) var en norsk forretningsdrivende innen pelshandel og aktiv innen lufsportmiljøet som leder av Norsk Aero Klubb i 8 år (1948-1956).

Referanser 

Luftsport
Partido pa Adelanto I Inovashon Soshal

Partido pa Adelanto I Inovashon Soshal (PAIS) er et politisk parti på Curaçao. Det ble stiftet 23. mars 2010.

Historie
Partiet deltok i sitt første valg i 2010, hvor det fikk 3% av stemmene, noe som ikke var nok til å få plass i øyrådet på Curaçao. Øyrådet ble samme år til Curaçaos parlament, etter oppløsingen av De nederlandske Antiller.

PAIS fikk 4 plasser i nasjonalforsamlingen etter valget i 2012. 

Etter valget i 2016, fikk ingen av PAIS' kandidater nok stemmer til å få plass i nasjonalforsamlingen, men Marilyn Moses valgte å sitte som representant for PAIS. Partileder Alex Rosaria gikk av etter valget i oktober 2016. PAIS deltok ikke ved valget i 2017.

Referanser 

Politiske partier på Curaçao
Politiske partier etablert i 2010
2010 i Karibia
Svalbard bryggeri

Svalbard bryggeri er et ølbryggeri i Longyearbyen på Svalbard etablert i 2011 med produksjonsstart i 2015. 

Bryggeriet ble etablert av ekteparet Anne Grete og Robert Johansen fra Tromsø i 2011. Før bryggeriet kunne få konsesjon for å starte produksjon måtte det imidlertid en lovendring til. Den 1. juli 2014 ble en ny lov om tilvirkning av alkohol på Svalbard vedtatt av Stortinget, og i forbindelse med Oktoberfest på Svalbard 25. september 2015 startet bryggeriet produksjon av verdens nordligste øl.

Referanser

Eksterne lenker 
Svalbard bryggeris nettsted

Norske bryggerier
Selskaper på Svalbard
Etableringer i 2011
Svømming under VM i svømmesport 2017 – 200 meter ryggsvømming kvinner

200 meter ryggsvømming kvinner er en svømmeøvelse som ble arrangert under VM i svømming 2017 i Budapest i Ungarn 28. og 29. juli 2017.

Rekorder
Før konkurransene var gjeldende verdens- og mesterskapsrekorder som følger:

Resultater

Forsøksheat
Forsøksheatene ble svømt 28. juli fra kl. 10:31 lokal tid.

Semifinaler
Semifinalene ble svømt 28. juli fra kl. 17:49 lokal tid.

Semifinale 1

Semifinale 2

Finale
Finalen ble svømt 29. juli kl. 17:47 lokal tid.

Referanser

Ryggsvømming 0200 meter, kvinner
Vårkornell

Vårkornell (Cornus mas) er en løvfellende busk eller lite tre i kornellfamilien.

Den blir opptil åtte meter høy. Kvistene er grønngule. Bladene er motsatte, ovale til elliptiske, matt grønne under og med tre–fem par buete sidenerver. De gule blomstene sitter i små halvskjermer; de er 4–5 mm store og har fire kronblad. Vårkornell blomster før løvsprett, i Norge i april–mai, og kan da minne litt om Forsythia. Frukten er avlang, 12–15 mm lang og blankt skarlagensrød som moden.

Vårkornell vokser i åpen skog, kratt og åkerkanter fra havets nivå opp til 1500 moh. i Alpene og Kaukasus. Den er en typisk art for submediterran skog der den finnes sammen med trær som duneik, frynseeik, ungareik, steineik, agnbøk, orientagnbøk og mannaask, og busker som filtkrossved, liguster, villkornell og berberis. Arten er utbredt i Sør- og Mellom-Europa nordover til Belgia, Tyskland, Tsjekkia, Slovakia og Ukraina. Den finnes østover til Kaukasia og Anatolia, men mangler på Den iberiske halvøy og de fleste middelhavsøyene.

Veden er særdeles hard og tung og er blitt brukt til å lage blant annet spydskaft, hjuleiker og håndtak til verktøy. Vårkornell blir ofte plantet som prydbusk. Fruktene kalles kornellkirsebær. De er sure, men selges på markedene i Øst-Europa og Tyrkia. De blir også syltet og brukt til å lage brennevin. Arten er funnet forvillet noen få steder i Norge, men det dreier seg om gjenstående planter fra hager. Den ser ikke ut til å kunne formere seg i norsk klima.

Galleri

Referanser

Eksterne lenker 
 

Kornellfamilien
Planter formelt beskrevet i 1753
Planter formelt beskrevet av Carl von Linné
Promé Divishon

]]
}}
Promé Divishon, tidligere kalt Sekshon Pagá fra 1975-2015, er den øverste divisjonen fotball på Curaçao. Fram til 2010 fikk de to øverste lagene i ligaen, konkurrere i Kopa Antiano, mesterskapet for De nederlandske antiller. Etter at landet ble oppløst, ble Curaçao etterfølgeren til De nederlandske antiller i CONCACAF. Lagene i fra Curaçao, kan derfor kvalifisere seg til CONCACAF Champions League, ved å komme topp tre i CFU Club Championship. Lagene som kommer sist på tabellen, må spille mot de to øverste lagene i Sekshon Amatùr, om å spille i Sekshon Pagá neste sesong.

CONCACAF-ranking (2021)
CONCACAF har ingen egen rangering, så lagene her er rangert etter Kickalgor.com sitt oppsett ved bruk av ELO-metoden.

Vinnere 

 1921 – Sparta
 1921–22 – Juliana
 1922–23 – Sparta
 1923–24 – Ikke avholdt
 1924–25 – Sparta
 1925–26 – 
 1926–27 – Dutch
 1928 – 
 1929 – Asiento
 1930 – Asiento
 1931 – Volharding
 1932 – 
 1933 – Transvaal
 1934–35 – Asiento
 1935–36 – 
 1936–37 – Racing Club Curaçao
 1937–38 – 
 1938–39 – 
 1939–40 – 
 1940–42 – 
 1942–43 – Sportclub Independiente
 1943–44 – 
 1944–45 – 
 1945–46 – Ikke avholdt
 1946–47 – 
 1947–48 – 
 1948–49 – Ikke avholdt
 1949–50 – 
 1950 – 
 1951 – 
 1952 – 
 1953–54 – 
 1954–55 – 
 1955–56 – 
 1956 – 
 1957 – Ikke avholdt
 1958–59 – 
 1959–60 – 
 1960–61 – 
 1961–62 – 
 1962–63 – Veendam
 1963–64 – Jong Colombia
 1964–65 – 
 1965–66 – Jong Colombia
 1966–67 – Jong Colombia
 1967–68 – Jong Colombia
 1968–69 – 
 1969–70 – Jong Colombia
 1970–71 – Ikke avholdt
 1971–72 – 
 1973 – Jong Colombia
 1974–75 – Jong Colombia
 1975–76 – 
 1976–77 – 
 1977–78 – 
 1978–79 – Jong Colombia
 1979–80 – 
 1980 – 
 1981 – 
 1982 – 
 1983 – 
 1984 – 
 1985 – 
 1986 – 
 1987 – Dominguito
 1988 – Jong Colombia
 1989 – 
 1990–91 – 
 1991 – 
 1992 – 
 1993 – 
 1994 – Jong Colombia
 1995–96 – 
 1996 – 
 1997 – 
 1998–99 – 
 2000 – Jong Colombia
 2001–02 – 
 2002–03 – 
 2003–04 – 
 2004–05 – 
 2005–06 – 
 2006–07 – 
 2007–08 – 
 2009 – Hubentut Fortuna
 2009–10 – Hubentut Fortuna
 2010–11 – Hubentut Fortuna
 2012 – 
 2013 – 
 2014 – 
 2015 – 
 2016 – 
 2017 – 
 2017–18 – 
 2018–19 – 
 2019–20 – 
 2020–21 –

Referanser

Eksterne lenker 
Sekshon Pagá  hos fifa.com

Nasjonale toppdivisjoner i fotball for menn
Fotball på Curaçao
Repeterende arrangementer etablert i 1921
Jacob Egeris

Jacob Egeris Pedersen (født 9. mai 1990) er en dansk fotballspiller som fra 31. desember 2019 er klubbløs.

Han har en fortid som spiller i Danmark, hvor han har vært innom klubber som Lyngby BK, FC Nordsjælland, Viborg FF og Vejle Boldklub. Han kan anvendes som blant annet midtstoppet og sentral midtbanespiller.

Referanser

Eksterne lenker 
 
 

Danske fotballspillere
Fotballspillere for Lyngby BK
Fotballspillere for FC Nordsjælland
Fotballspillere for Viborg FF
Fotballspillere for Vejle BK
Fotballspillere for HamKam
Utenlandske fotballspillere i Norge
Fødsler i 1990
Sibirkornell

Sibirkornell (Cornus alba eller Swida alba) er en løvfellende busk i kornellfamilien. Denne arten er tradisjonelt blitt kalt kvitkornell på norsk, og navnet «sibirkornell» ble tidligere bare brukt om kultivaren 'Sibirica'.

Den blir opptil tre meter høy med opprette greiner og danner ofte tette bestander. Greinene er ikke rotslående som hos slektningen alaskakornell. Unge kvister er som regel røde. Bladene er motsatte, elliptiske, hårete, med avrundet basis og har fem–sju par buete sidenerver. Blomstene sitter i halvskjermlignende kvaster; de er 6–8 mm store og har fire gulhvite kronblad. Blomstringstiden er i juni–juli. Frukten er nesten kulerund, 8 mm stor og hvit.

Sibirkornell vokser i løv- og barskog og i kratt langs elvebredder. Den er utbredt øst i europeisk Russland og i Sibir, Mongolia, Korea og Nord-Kina. Denne hardføre planten er en av de vanligste hagebuskene i Norge. Villformen dyrkes ikke, men det finnes en rekke kultivarer, som 'Sibirica' med sterkt røde greiner, 'Elegantissima' med hvite bladkanter og 'Kesselringii' med mørke greiner. Arten antas å ha et visst potensial for å kunne fortrenge naturlig vegetasjon, og i Fremmedartslista er den plassert i kategorien høy risiko med bakgrunn i stort invasjonspotensial og liten økologisk effekt.

Galleri

Referanser

Eksterne lenker 
 

Kornellfamilien
Høyrisikoarter på fremmedartslista
Arter formelt beskrevet i 1767
Planter formelt beskrevet av Carl von Linné
Skáidejohka (Enare)

Skáidejohka (nordsamisk, enaresamisk: Skäiđijuuhâ) er ei elv i Enare kommune i Lappland i Finland. Den er ei østlig sideelv til Neidenelva og drenerer området nordøst for innsjøene Iijärvi og Pautujärvi. Den renner i nordlig retning og munner ut i Neidenelva rundt fire kilometer etter dennes utløp fra Iijärvi.

Referanser 

Elver i Enare kommune
Neidenvassdraget
Frode Mellemvik

Frode Mellemvik (født 1954) var rektor ved Høgskolen i Bodø 1997-2007. Han ansees som en sentral person for at Nordland fikk sitt universitet i 2011. De ti siste årene har han vært sentral i oppbyggingen av Nordområdesenteret ved Nord universitet, hvor han er direktør.

Mellemvik har lenge samarbeidet med ulike institusjoner i Russland. I 2014 ble Mellemvik tildelt «Medalje for internasjonalt samarbeid», som er den øverste hedersbevisningen for internasjonalt arbeid som det russiske utenriksdepartementet kan gi til en utlending. 

Mellemvik ble født i Dønna kommune, men er delvis oppvokst i Mo i Rana. Han har lenge bodd i Bodø.

Referanser 

Nord universitet
Rektorer ved universiteter og høyskoler i Norge
Li Ching-Yuen

Li Ching-Yuen eller Li Ching-Yun () (hevdet å være født 1677 eller 1736 - død 6. mai 1933) var en kinesisk urtemaker som har fått oppmerksomhet for påstander om å ha levd ekstraordinært lenge. Han påstå å være født i 1736, samtidig som noen nedtegnelser gjengir 1677. Begge de påståtte levetidene er betydelig lenger enn den lengst bekreftede levetid som er 122 år og 164 dager for den franske kvinnen Jeanne Calment. Hans fødselsdato ble aldri bekreftet, og påstandene har blitt avvist av geronologer som en oppdiktet historie.

Referanser 

Kinesere
Personer innen alternativ behandling
Dødsfall i 1933
Nahum Goldmann

Nahum Goldmann også Nachum og Goldman, (født 10. juli 1895 eller 1894 i Visjnievo, henholdsvis Visjnieva (hviterussisk Ві́шнева, russisk: Вишнево), daværende Det russiske keiserdømmet, nå Hviterussland, død 29. august 1982 i Bad Reichenhall, Bayern) var en jurist, publisist, politiker og ledende sionist av jødisk bakgrunn. Han hadde i løpet av sitt liv flere statsborgerskap, herunder russisk, tysk, sveitsisk, amerikansk og israelsk. Goldmann var som grunnlegger og mangeårig president i Den jødiske verdenskongressen, en av samtidens ledende sionister.

Liv og virke 
Nahum Goldmann var sønn av en jødisk lærer og forfatter. Hans fødselsår angis som enten 1894 eller 1895. Nahum tilbrakte tidlige år hos sine besteforeldre. Bestefaren var lege og leder i den lokale jødiske samfunn. I 1901 flyttet han til familien i Frankfurt am Main, der faren, Solomon Goldman utga Frankfurt israelske familieblad.

Goldmann studerte jus i Marburg, Berlin og Heidelberg, blant annet under Karl Jaspers. Under første verdenskrig protesterte Goldmann mot utvisningen av utenlandske jøder, og ble selv internert i Bad Nauheim. Siden ble han ansatt i Auswärtiges Amt hvor han arbeidet i avdelingen for jødiske spørsmål.

Goldmann utga i Heidelberg Freien Zionistischen Blätter, og var fra 1926 medlem av Zionistischen Vereinigung in Deutschland. Han grunnla i 1920 i Berlin Eschkol-Publikations-Gesellschaft og utga fra 1926 til 1933 sammen med Jakob Klaatzkin Encyclopaedie Judaica, i den opprinnelige tyskspråklige utgaven. Goldmann emigrerte i 1933, og var fra 1935 til 1940 representant for Jewish Agency i Folkeforbundet i Geneve.

Nahum Goldmann bodde i USA fra 1940 til 1960, og fra 1945 som amerikansk statsborger. Han arbeidet sammen med David Ben Gurion for etableringen av staten Israel. Fra 1949 til 1978 var han president i Den jødiske verdenskongressen, og fra 1951 også leder av Claims Conference som rettet erstatningskrav blant annet mot Tyskland. Goldmann deltok i forhandlingene med Tyskland som førte til Luxembourg-avtalen. Fra 1960 bodde han i Sveits og Israel. Han var fra 1956 til 1968 president i World Zionist Organization.

Bilder

Referanser 

Jødiske forfattere
Sionister
Personer fra Valozjyn rajon
Walter Schmidt

Walter Butzi Schmidt (født 29. desember 1920 i Sighișoara, Romania) er en tidligere utendørshåndballspiller og -trener fra Romania. 

Schmidt, som tilhører Siebenbürgen-sakserne, var yngste barn av ni søsken hvis foreldre hadde et bakeri. Etter grunnskoleutdanning i hjembyen gikk han på en yrkesskole og tok kjøpmannsutdanning. Deretter arbeidet bl. a. i en bondebistandsforening. 

Han var med i det første håndballaget som ble stiftet i Sighișoara i 1935, som en avdeling av Schäßburger Turnverein. Neste år ble han skadet i høyrearmen, sin kastearm, og gikk over til å spille fotball. Andre verdenskrig tilbrakte han i det rumenske militæret, og i 1945 var han med å starte det nye håndballaget Victoria CSM Sighișoara i hjembyen. I mellomtiden hadde han trent opp sin venstre arm til bruk som kastearm, men klarte kun underarmkast. Med Victoria GSMS Sighișoara (som senere skiftet navn til Flamura Roșie og igjen til CFR Sighișoara) vant han landsmestertittelen i 1946 og i 1948. I 1947 og 1949 ble de viselandsmestre. I 1949 ble han, ved siden av å være aktiv spiller, også trener for kvinnelaget Flamura Roșie Sighișoara (som senere skiftet navn til CFR Sighișoara og senere til Spartak Sighișoara), som ble viselandmestre samme året og i 1951. Schmidt var også medlem av trenerstaben for Romanias kvinnelandslag.

Han var gift med Liane Schmidt-Roth, som han hadde tre barn med. Familien emigrerte til Vest-Tyskland i 1983 og bosatte seg i Gummersbach.

Referanser 

Personer fra Sighișoara
Personer fra Oberbergischer Kreis
Rumenske håndballspillere